Эссе

«Зуун жэлэй урдахиие хаймадан харабал, хɣниие хɣмɣɣжɣɣлхэ аргатайт!»

Хɣмɣɣжɣɣлэгшын ажал - зохёохы ажаябуулга. Хɣмɣɣжэмэл бɣхэндɵɵ нэгэл онол хэрэглэхэ аргагɣйбди. Yхибɣɣн бɣхэнэй абари зан ондо ондоо, тиимэ тула тэдэнэртэ ɵɵр ɵɵрын хɣмɣɣжɣɣлгын, hургалгын ɵɵрсэ зам, маяг хэрэглэмээр. Энэ талаар иимэ нэгэ бодол тɣрэнэ.

Нэн тɣрɣɣлэн ɣри хɣɣгэдые hургаал, ёhо журам болон гуаа hайханай талаhаа хɣгжɵɵн hургаха шэглэл баримталан ажаллабал, хɣмɣɣжɣɣлэгшын ажал хɣдэлмэриин алта мɣнгэнhɵɵ ɣнэ сэнтэй онол арга, ёстойл гол дɣрим, залуур боложо, ургажа ябаа бургааhадай хɣгжэлтэдэ нилээдгɣй ехэ тɣшэг тулгань болохо гэжэ hанагдадаг. Тиихэдэ энэ дээдэ хэлэгдэhэн зɣйлнɣɣд иимэ дɣрбэн тулга – ёhо заршам дээрэ батаар табсантажа hууха зэргэтэй.

1-дэхинь: ажабайдалдаа тон хɣхюу зугаатайгаар хандалга, аза жаргалтай ябалга, элдэб ɣйлэ ушарнуудые гансал hайн талаhаань тодон абаха шадабари. 2-дохинь: оршон тойронхи хɣмɣɣжɣɣлхы байдал тон тогтонижонги номгон даруу, арюун, амгалан байлга.

3-дахинь: ондо ондоо хɣндэ этигэл, найдабаритайгаар хандалга.

4-дэхинь: ажамидаралай юртэмсэ дэлхэй мɣн сагаан сэдьхэл хоёрые тэнсɣɣлэн, эрмэлзэл, зориг, ухаа бодолоо хɣгжɵɵлгэ.

Yхибɣɣдтэ зорюулжа бэшэгшэ уран зохёолшодые абажа хараа hаа, тэдэнэй бии бэлигэй бадарха, задарха хэрэгтэ амита дэлхэй, оршон байдал урмашаха, далижаха, гулган жэрьехэ гайхалтай hайхан жэгɣɣрынь боложо ɣгэдэг байна. Зɣлгэ ногоон талаар хɣгжэм дуугаа татаhан хɵɵрхэн булжуухай, замагта нуурай жараахай, тунга сагаан саhан дээгɣɣр мɣрɵɵ гарган гэшхэлhэн hайзгай шаазгайшье hаа, сэдьхэл бодолой уянга татуулан хɣсэтэ урмашалга болохо хабатай.

Сэсэрлигэй ажабайдал гээшэ гɣн далай, Сɣмбэр уула. Орьёлжол, бурьялжал байhан юрьеэтэ байдал соо хɣɣгэдтэ ɣдэрэй ɣйлэ хэрэг удхалан дэлгэжэ ɣгэхэ гээшэ хɣмɣɣжɣɣлэгшын шадабари, дɣршэл, эрмэлзэлhэй дулдыдадаг.

Хитадай арадай гɣн ухаанай уутаhаа иимэ гайхалтай сэсэн мэргэн ɣгэнɣɣд урдан гарадаг:

«Хэрбэеэ жэл урид бодомжолбол, ɣрэ таринат,

Хэрбээ арбан жэлэй урдын хараатай бол, модо hуулганат,

Хэрбээ 100жэлэй урдахиие хаймадан харабал, хɣниие хɣмɣɣжɣɣлхэ аргатайт!».

Энэ тон hонирхолтой бодолой утаhа hубин бодомжолжо ɣзэхэдэ, ɣри хɣɣгэдээ хɣмɣɣжɣɣлхын гɣн гɣнзэгы далай сооhоо шэлэжэ гаргаhан ɣрмэ хɣшɵɵhэн гэжэ тоолохоор тон нарин ухаанай эгээл арюухан ɣрэhэн боломоор hайхан зɣйл гэжэ hанагдана.

Һургуулиин урдахи hуралсалай муниципальна автономно эмхи зургаан

Хэжэнгын хɣɣгэдэй сэсэрлиг «Сэсэг»